khistorydata/jeongjo-sjw-relations huggingface dataset:
정조 13년
己酉閏五月十四日卯時上御誠正閣都承旨軍士房承旨入侍時行都承旨金光默左副承旨金履正記事官沈奎魯記注官金鳳顯記事官李相璜以次進伏訖上曰昨日平兵何以爲之光默曰臣亦見之果是實病矣上曰明日則其可發程云耶光默曰旣有下敎故欲俟調理發行云矣光默曰沁留事非尹承烈之罪承烈到任在五月而殺獄已出於三月云矣取考伊時文書班班可考矣命書傳敎曰今聞沁留處分未免錯誤殺死在三月到任在五月云然則前前留守爲當該以前前留守宋載經更拷傳旨府內之事數朔之間固有不能照察之失而因此罷拿過矣事關刑政何嫌銷刻前留守尹承烈傳旨爻周仍任前職命退承史以次退出
정조 13년
己酉閏五月十四日午時上御重熙堂右承旨入侍時右承旨李書九假注書趙台榮記注官金鳳顯記事官李相璜以次進伏訖上曰雖監司守令如有不欲出仕者例爲牌招而今此江華留守何不請牌乎書九曰未詣事例而然矣命書政院啓辭及刑曹草記批旨訖書九曰同罪未敍人隨卽提稟事曾有定式矣前校理徐邁修前正言朴思機旣已敍用前校理李彦祐前大司諫洪文泳前執義沈埉前掌令任希遠前持平李得休姜翰前司諫許晊前獻納崔烜前正言姜文會俱未蒙敍故敢此仰達矣上曰敍用可也出擧條書九曰月前梁山幼學皇甫澤以其先祖錫職銜釐正事上言判付有令政院考出日記後下批之命矣取考本院日記則故相臣金在魯箚子中只擧錫之名字不稱參議參判等職銜而參判則雖載於渠之所納碑文係是私家文字參議則公私文字俱無可據故敢此仰達矣上曰然則以參判施行可也出擧條命書傳敎曰左副承旨許遞前望單子入之待下批牌招察任命退承史以次退出
정조 13년
行都承旨金載瓚坐行左承旨金思穆坐右承旨李書九坐直左副承旨李敏采坐右副承旨李家煥坐直同副承旨申耆坐注書沈奎魯仕徐有聞仕直事變假注書未差
정조 13년
李書九啓曰事變假注書李來鉉身病猝重勢難察任今姑改差何如傳曰允
정조 13년
傳于李書九曰吏房承旨推考房承旨入侍
정조 13년
傳于李家煥曰都承旨許遞前望單子入之待下批牌招察任
정조 13년
承旨前望單子入之金載瓚落點
정조 13년
兵曹口傳政事副司直金熹
정조 13년
李書九以景慕宮都提調意啓曰太常所進林檎今方薦新於本宮而宮苑林檎初無結實莫重薦新無以擧行不勝惶恐之意敢啓傳曰知道
정조 13년
李書九以吏曹言啓曰平安道都事朴東俊呈狀內矣身素患伏暑之症挾感添劇時月之內萬無起動赴任之望云身病旣如是沈重則不可强令往赴依例改差何如傳曰允
정조 13년
李書九以刑曹言啓曰徒流案處分諸道罪人中有放仍間判堂指一草記之命矣臣取考配案參以賤見以別單書入之意敢啓傳曰知道
정조 13년
李敏采以刑曹言啓曰諸道徒流案中以凌辱妻上典罪發配之類令判堂査問其時律官各其名下列錄信然與否具別單草記事命下矣依傳敎各道配案中凌辱妻上典之類以他罪換用與否詳考其原案査詰於律官則或因呈狀或因風聞俱皆捧遲晩勘配所犯雖有輕重律名別無換用謹具別單條列以入之意敢啓傳曰知道
정조 13년
以刑曹諸道配案中凌辱妻上典之類及罪人放仍別單傳于李家煥曰今番處分凌辱妻上典事被配者多蒙分揀槪以名數太多意或因他罪勘此律故耳否則何必輕放乎大抵最可惡最絶駭者所謂婢夫之不恭於妻上典無論班戶閭家必多逢辱之弊況今民習不古國法不畏之時此而歇治後弊難言勿以疎放認爲朝家本意在於歇治此後隨現隨告隨卽一一如法勘配事卿曹知悉婢夫之不恭豈獨在於重宰及有品班戶而近見徒流案無非表表士夫若此則微微人無論兩班中人常人可知其初不如意懲治是豈平允之意乎自今微微人逢辱之處隨其發告或傳聞亦卽嚴治而例杖例配何以懲惡其中事理重者原律外必皆嚴刑一次然後照配
정조 13년
三司合啓大司憲李𡊠司諫李運彬掌令沈鏗趙星逵持平朴思機獻納李魯述校理李太亨副校理金熙朝正言徐邁修修撰韓光植副修撰朴奎淳啓曰請黜置罪人鄭致達妻亟令王府夬正典刑以洩神人之憤措辭見上請物故罪人德相亟施孥籍之典措辭見上請逆賊尙喆依律處斷措辭見上一行刀割措辭見上
정조 13년
兩司合啓大司憲李𡊠司諫李運彬掌令沈鏗趙星逵持平朴思機獻納李魯述正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情措辭見上請遲晩後物故罪人啓能亟施孥籍之典措辭見上請令王府一依古典趾賊等凶種之年未滿者待其稍長卽施邦刑俾絶凶逆易種養禍之悉措辭見上請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮之典逆復庶子好石不待年滿亟施處絞之律措辭見上請遲晩罪人宇鎭更令王府卽速拿來仍前設鞫期於得情夬正典刑措辭見上請減死定配罪人廷楫亟令王府設鞫嚴問期於得情措辭見上
정조 13년
府啓持平朴思機啓曰請大靜縣爲奴罪人金壽賢依律處斷措辭見上請興陽縣爲奴罪人河翼龍亟令王府設鞫得情夬正王法措辭見上請還寢李魯春絶島安置之命亟令王府設鞫嚴問期於得情措辭見上請罪人寧鎭亟令王府設鞫嚴問期於得情措辭見上請荐棘罪人時偉亟令王府更加嚴鞫究覈得情夬正王法措辭見上
정조 13년
院啓司諫李運彬啓曰請大靜縣爲奴罪人金壽賢更令王府設鞫嚴問依律處斷措辭見上請爲奴罪人河翼龍亟命王府設鞫得情夬正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請恒善支屬亟命散配時謙兄弟竝投絶島以嚴隄防措辭見上請巨濟府絶島安置罪人朴宗集亟令王府拿鞫得情施以當律措辭見上請逆賊尙魯亟施孥戮之典措辭見上請荐棘罪人時偉亟令王府更加嚴鞫究覈得情夬正王法措辭見上答三司曰不允四字刀割答兩司曰不允答府曰不允答院曰不允
정조 13년
刑曹判書沈頤之參判柳戇參議朴天衡等疏曰伏以今此徒流案疏釋之擧實是我聖上哀矜庶獄導揚和氣之盛德至仁也恩綍自天有隕霈澤不日將降編配有生還之喜海陸無貽弊之憂凡在聸聆孰不欽仰臣等適叨刑官獲覩盛典苟非關堤防而乖刑政者則固當奉承之不暇而第此玄風縣定配罪人趙相羽防踏鎭定配罪人崔光泰錦山郡定配罪人金天欽珍山郡定配罪人李奎景等或割名於懲討劇賊之疏或同參於伸救凶逆之論負犯甚大關係至重不可與尋常編配之類同被霈澤而今於酌決之日混置全釋之科實非懲惡之道成命之下不敢奉承玆敢聯進短章仰暴微見伏乞聖明俯賜裁察亟寢四罪人放送之命千萬幸甚臣等無任屛營祈懇之至答曰前此批旨屢有下敎本曹但當擧行不允
정조 13년
正言朴宗正疏曰伏以臣至庸極陋最居人下濫荷洪造獲廁法從間縻縣紱便養老母深恩厚澤銘骨縷肝欲報之德與天無極只緣臣不才無能觸事生疣名登囚供橫被指告幾陷大何徒蒙薄勘至今追惟惶汗浹背迺於積違之餘伏承薇垣除旨沐浴義重戀結誠深不得不張皇出肅少伸叨謝之忱而臣於日昨歸自臺次則臣母舊患貞疾挾感越添飮啖全却神息綿綴奄奄床褥雜試刀圭拖至累日有加無減臣方左右扶將方寸煼煎跬步離側其勢末由昨違召牌恭俟勘罷不意只推之恩兼申更招之敎怵迫嚴命暫時趨承而目今情理萬無束帶赴公之望逐日尋單坐邀恩召揆以義分尤增悚懍故玆敢略入文字仰首鳴呼伏乞天地父母俯垂鑑諒將臣職名亟賜遞改俾臣得以專意救護仍治臣瀆擾之罪以嚴朝綱千萬幸甚臣無任隕越祈懇之至省疏具悉爾其勿辭救護母病
정조 13년
己酉閏五月十五日卯時上御重熙堂奉審承旨與提調入侍時右承旨李書九假注書趙台榮記注官金鳳顯記事官李相璜提調徐有隣以次進伏訖上曰奉審頉處何如書九曰臣承命馳詣宗廟奉審則第二室第三室第四室第五室櫝淨巾俱爲有頉一件獨爲完全而慮或不潔以竝爲奉出之意言及廟司第五室內面帳有頉處經圍爲四五寸許第十一室神御榻褥席有頉處經圍爲二寸許而透過上席及褥面紫紬而已大抵有頉處與朝者所聞有異似不至大段矣上曰罅隙或在何處耶書九曰臣詳細看審則欌底北壁難以遍審雖未知如何而其餘三面元無罅隙聞廟司言前面門隙間或有之云故還閉後更加看審則第九室第十一室門雖云有隙而以臣所見無甚顯著第十三室門兩扇牴啎上頭少有罅隙矣上曰淨巾在神欌內耶書九曰然矣今則已盡奉出神欌內少無他頉矣上曰此與戊辰三月事大異伊時則黃獷鼠囓破地衣蓋黃鼠異於凡鼠執頉且多故至有移還安之擧矣今番廟司之執頉在於昨日何時云耶書九曰昨夕陳設時始爲審察云矣上曰聞昨日廟官往告於都提調要爲請對云都提擧請對豈不過重乎書九曰戊辰年亦不請對因次對仰奏矣上曰都提調方在何處云耶書九曰聞方來待於廟外云矣上曰此莫非守僕輩不勤之致廟門開閉間或放過安知不由此生頉乎聞此等弊端從前有之故捉鼠機造送至有戶曹前例矣有隣曰果有造送之例矣上曰淨巾褥席自當改備面帳只爲修補耶有隣曰當改全幅矣上曰褥席面帳旣在欌外淨巾則不過入奠而已移還安等節似無可論矣有隣曰告由祭不可不行乎書九曰戊辰年有移還安節次故果爲告由矣有隣曰有頉處旣在神欌外則只戶禮堂進去奉審仍卽改備乎上曰若於昨夕卽爲聞知則雖當告由不必別行庶可兼行於望祭矣有隣曰然矣上曰姑無雨漏處云耶書九曰無之矣上命招入事知守僕李昌彬下詢淨巾改備時告由祭前例有無昌彬以春秋奉審外元無常時改備之例仰對上敎有隣曰此後則淨巾褥席自該曹預造數三餘件送于廟司藏置祭器庫中以備不時之用事定式施行可也又敎曰來頭若値霖雨則雨漏處有無不可預料頻數告由亦甚未安卿往見都提調以告由祭當行與否問議雖或當行褥席有頉者卽爲奉撤以下席姑爲權排新淨巾以紙精褁姑爲奉置於各室神榻上待來月朔祭兼行告由後始爲入奠欌內新備褥席亦於伊時一體排設或無所妨耶事體不可不卽爲告由云爾則又何敢不行乎此意一體相議都提調旣已奉審修掃亦於今日爲之門扇罅隙以錐子抑釘從便附板似好矣有隣曰臣亦當同爲奉審乎上曰唯禮堂亦聞此事乎書九曰俄聞禮曹將爲修改草記云矣上敎有隣曰事旣如此則禮曹不必更爲草記此意卽爲通知可也命有隣先退上敎書九曰褥席面帳修改不可不告由則淨巾改備之由自在其中若以淨巾一事而已則雖爲入奠欌內不必因此行告由且卜日告由及朔祭兼行當否指一商確卽爲回奏事言于戶判也仍命退承史以次退出
정조 13년
己酉閏五月十五日午時上御重熙堂左副承旨與提調入侍時左副承旨李敏采假注書趙台榮記事官李相璜金祖淳提調徐有隣以次進伏訖有隣曰臣進詣宗廟與都提調奉審頉處則神欌之底果有鼠竇而鼠兒之由此往來似是已久而先令以炭與灰堅緻修補矣上曰此是廟官不勤之致矣五日奉審時如能盡誠則豈有是也有隣曰都提擧以爲移還安雖非可論事面至爲重大循例告由擇日修改實合事宜云矣上曰其言信然矣命書傳敎曰廟內褥席修改雖一張宜有告由念前後擇日事分付該曹有隣曰問于日官則今十八日最吉云矣命書傳敎曰修改吉日十八日爲吉云以此日修改事分付上曰祭文當親撰以下製述官勿爲分排事分付命退諸臣以次退出
정조 13년
己酉閏五月十五日戌時上御重熙堂坐直承旨入侍時右承旨李書九記事官徐有聞記注官金鳳顯記事官李相璜以次進伏訖命書公事判付訖命退承史以次退出
정조 13년
行都承旨具庠坐行左承旨金思穆坐右承旨李書九坐左副承旨李敏采坐直右副承旨李家煥坐同副承旨申耆坐直注書沈奎魯仕徐有聞仕直事變假注書丁若鏞仕
정조 13년
李來鉉改差代以丁若鏞爲事變假注書
정조 13년
傳于申耆曰軍士房承旨入侍
정조 13년
申耆以訓鍊都監言啓曰本局把摠朴應浩受由下鄕身病猝重勢難還現改差何如傳曰允
정조 13년
李敏采以義禁府言啓曰慶尙監司洪檍査啓據刑曹粘目判付內慶州府金相玉殺獄三檢官河陽縣監朴吉源拿問處之事命下矣朴吉源時在任所依例發遣府羅將拿來何如傳曰允
정조 13년
三司合啓行大司憲李𡊠司諫李運彬掌令沈鏗趙星逵持平朴思機獻納李魯述校理李太亨副校理金熙朝正言徐邁修修撰韓光植副修撰朴奎淳啓曰請黜置罪人鄭致達妻亟令王府快正典刑以洩神人之憤措辭見上請物故罪人德相亟施孥籍之典措辭見上請逆賊尙喆依律處斷措辭見上一行刀割答曰不允六字刀割
정조 13년
兩司合啓行大司憲李𡊠司諫李運彬掌令沈鏗趙星逵持平朴思機獻納李魯述正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情措辭見上請遲晩後物故罪人啓能亟施孥籍之典措辭見上請趾賊等凶種之年未滿者待其稍長卽施邦刑俾無凶逆易種養禍之患措辭見上請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮之典逆復庶子好石不待年滿亟施處絞之律措辭見上請遲晩罪人宇鎭更令王府卽速拿來仍前設鞫期於得情快正典刑措辭見上請減死定配罪人廷楫亟令王府設鞫嚴問期於得情措辭見上
정조 13년
府啓掌令沈鏗啓曰請大靜縣爲奴罪人金壽賢依律處斷措辭見上請興陽縣爲奴罪人河翼龍亟令王府設鞫得情夬正王法措辭見上請還寢李魯春絶島安置之命亟令王府設鞫嚴問期於得情措辭見上請荐棘罪人時偉亟令王府更加嚴鞫究覈得情夬正王法措辭見上
정조 13년
院啓獻納李魯述啓曰請大靜縣爲奴罪人金壽賢更令王府設鞫嚴問依律處斷措辭見上請爲奴罪人河翼龍亟命王府設鞫得情快正王法措辭見上請金甲島爲奴罪人克觀古今島爲奴罪人克泰更令王府嚴鞫得情快正王法措辭見上請恒善支屬亟命散配時謙兄弟竝投絶島以嚴隄防措辭見上請巨濟府安置罪人朴宗集亟令王府拿鞫得情施以當律措辭見上請逆賊尙魯亟施孥戮之典措辭見上請荐棘罪人時偉亟令王府更加嚴鞫究覈得情快正王法措辭見上答兩司曰不允答府曰不允答院曰不允
정조 13년
義禁府啓目宣傳官李敬熙原情云云傳旨內辭緣泛稱遲晩所當請刑是乎矣曾經宣傳官勿爲請刑載在大典通編議處何如判付啓依允
정조 13년
己酉閏五月十六日巳時上御重熙堂軍士房承旨入侍時同副承旨申耆記事官徐有聞記注官金健修記事官李相璜以次進伏訖上曰江華留守薦望尙不到院耶耆曰然矣上曰都承旨入侍出榻敎賤臣承命出與行都承旨金載瓚偕入進伏上曰判府事所患近有差道否載瓚曰病勢有加無減矣上曰用蔘劑乎載瓚曰然矣上曰衰老之人苟非蔘補難以責效諸症果如何載瓚曰浮漲喘氣最爲重症矣上曰此時行公情理似難仍命書傳敎曰聞其親病勢難供劇都承旨許遞前望單子入之上曰新除授承旨牌招察任出榻敎命書公事判付訖命退承史以次退出
정조 13년
行都承旨具庠坐行左承旨金思穆坐右承旨李書九坐左副承旨李敏采坐右副承旨李家煥坐直同副承旨申耆坐直注書沈奎魯仕徐有聞仕直事變假注書丁若鏞仕
정조 13년
具庠啓曰明日宗廟修改相値視事頉稟之意敢啓傳曰知道
정조 13년
具庠啓曰來二十一日輪對日次矣敢稟傳曰後日次爲之
정조 13년
申耆啓曰來二十一日朝參日次矣敢稟傳曰停
정조 13년
傳于具庠曰傳香承旨馳詣宗廟奉審摘奸以來
정조 13년
傳于李家煥曰下直守令入侍
정조 13년
申耆啓曰和順縣監嚴思允旣呈下直肅單不爲入來事甚未安推考警責原單子勿施何如傳曰允
정조 13년
三司合啓行大司憲李𡊠司諫李運彬掌令沈鏗趙星逵持平朴思機獻納李魯述校理李太亨副校理李趾永金熙朝正言徐邁修修撰韓光植副修撰朴奎淳啓曰請黜置罪人鄭致達妻亟令王府快正典刑以洩神人之憤措辭見上請物故罪人德相亟施孥籍之典措辭見上請逆賊尙喆依律處斷措辭見上一行刀割
정조 13년
兩司合啓行大司憲李𡊠司諫李運彬掌令沈鏗趙星逵持平朴思機獻納李魯述正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情措辭見上請遲晩後物故罪人啓能亟施孥籍之典措辭見上請令王府一依古典趾賊等凶種之年未滿者待其稍長卽施邦刑俾絶凶逆易種養禍之患措辭見上請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮之典逆復庶子好石不待年滿亟施處絞之律措辭見上請遲晩罪人宇鎭更令王府卽速拿來仍前設鞫期於得情快正典刑措辭見上請減死定配罪人廷楫亟令王府設鞫嚴問期於得情措辭見上
정조 13년
府啓掌令趙星逵啓曰請大靜縣爲奴罪人金壽賢依律處斷措辭見上請興陽縣爲奴罪人河翼龍亟令王府設鞫得情快正王法措辭見上請還寢李魯春絶島安置之命亟令王府設鞫嚴問期於得情措辭見上請罪人寧鎭亟令王府設鞫嚴問期於得情措辭見上請荐棘罪人時偉亟令王府更加嚴鞫究覈得情快正王法措辭見上
정조 13년
院啓司諫李運彬啓曰請大靜縣爲奴罪人金壽賢更令王府設鞫嚴問依律處斷措辭見上請爲奴罪人河翼龍亟命王府設鞫得情快正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請恒善支屬亟命散配時謙兄弟竝投絶島以嚴隄防措辭見上請巨濟府絶島安置罪人朴宗集亟令王府拿鞫得情施以當律措辭見上請逆賊尙魯亟施孥戮之典措辭見上請荐棘罪人時偉亟令王府更加嚴鞫究覈得情夬正王法措辭見上答三司曰不允七字刀割答兩司曰不允答府曰不允答院曰不允
정조 13년
刑曹啓目粘京畿交河郡殺獄罪人安光益嚴飭同推期於得情之意分付道臣何如判付啓交河安光益段此獄肯綮專在於醉飽一款命福之九月同家所食雖曰一盃酒一塊餠旣與全無是事有異則無痕損之杵打直歸殺死之眞贓有嘔吐之酒餠不作醉飽之明證求之事理未見必然是旀至於柳安東家山役時酒食之說旣發於干證之招則所謂柳家應問之人事當捉來推覈而只憑謀殺五寸之柳德之言一番泛問而止亦何委折是隱喩柳德招中四日之內獨伊日無山役云者其巧排日字必欲陷害之狀卽此可知是旀六月招中日暮時聞被打鷄鳴後始來問云者其歷見柳德受嗾構呈之跡明若觀火是如乎似此可疑當問之端初不到底窮覈只請依例訊推揆以獄體難免疎忽當該道臣推考更爲另加査究論理狀聞後稟處爲良如敎又啓目粘平安道定州牧殺獄罪人李命興另飭同推期於取服之意分付何如判付啓朴東金之潛奸一色鄰里之所共知則命興之含憤蓄怒蓋已久矣黑夜狹室目擊奸狀乘勢踢打不分要害因此致命決知無疑是隱乃一色雖曰賤婢四載作夫可謂率畜命興雖曰疎棄數朔一來初非永絶是隱則東金便是奸夫謂之奸所被捉亦可也此等之獄合施惟輕是如乎李命興段減死刑配爲旀一色前後所供顯有陷害命興底意命興東金盡夫也情雖移新義忍忘故不可以賤淫而無懲一色段嚴刑一次命興定配邑同配爲旀蛔痛云云卽命興求生之遁辭無足輕重於獄情而蛔露鼻孔檢狀所錄之說明出於囚供而前後檢案初無載錄道題亦不起疑俱極疎忽是如乎當該道臣檢官竝只推考爲良如敎又啓目平安道成川府殺獄罪人張福不可例推另加嚴訊期於取服爲白乎旀林景春各別嚴刑勘處之意竝以分付何如判付啓依允爲旀月前判付以屍帳檢案之違舛處使之査問委折逐一釐正以聞矣今見道啓依舊疎漏全未究覈是如乎以屍帳則口眼開兩手不拳謂以緊證而初覆檢何漏於屍帳而始論於結辭是旀銀釵揷口揷穀道自有法意而初覆檢何不擧論是旀生前疤痕法皆載錄則背上浮腫明出屍親干證之招而何獨闕略是旀以詞證則辰甲被打時光景惟辰弘目覩而辰弘十二歲稚兒耳傳說指告宜無假飾而辰弘前後之招皆以爲伊日辰甲乘涼柳陰忽有一人持杖而來公然結縛無端亂打云云南韓林三漢招中景春結縛宗大解救張福押去等許多節拍初不提說初檢則以爲見母回來厥漢不知去處覆檢則以爲追到三人同往炭幕變幻呑吐顯有隱情而何不究詰是旀殺獄看證雖行路過去之人尋常隣居之類亦皆取招而負入辰甲之收穧人搜捉張福之金南益行語漫錄何不推問是旀辰弘招中或曰杖打或曰足踢或鐵鞭打或曰木椎打鐵鞭木椎屢登狀案而杖打足踢何無下落是隱喩外此違式涉疑之端不一而足是旀雖以道査言之檢吏發問只憑曹啓三條跋辭論理不出更推二字至於名曰會査而正犯之不取招大違獄體是如乎至重者人命也難側者獄情也雖傷證俱極明的査案無一差錯決折之際尙有然疑況旀以若檢案以若査啓遽議償命之律烏在恤刑之意當該道臣從重推考更以判付內辭意除尋常反復審究詳加査釐別具意見狀聞事分付爲良如敎
정조 13년
刑曹啓目粘河陽縣殺獄罪人李卜淡獄事云云獄體甚重臣曹不敢擅便上裁敎是白乎旀醴泉郡殺獄罪人金日升依法訊推期於得情爲白乎旀大丘府殺獄罪人羅得用獄事云云嚴訊輸款之意分付爲白乎旀大丘府殺獄罪人申德允獄事云云依前同推之意分付何如判付啓河陽李卜淡段道狀曹啓皆欲傅生而實因參證且置勿論因一卜淡裴女之母女竝命藉曰非出殺心有難遽議輕典是隱乃太仁招中伊日田間裴女執渠之䯻批渠之頰云爾則卜談之急於救父不顧傷人非但人理之當然亦係法典之所許是如乎此一款眞的與否令道伯卽爲詳覈狀聞俾無許久滯獄之弊爲旀醴泉金日升段檢案曹啓皆以傷處狼藉爲言而開棺檢驗終欠明的今以渾身腐爛中依帒摸索之痕色直歸被踢斷以償命未見其十分可信是旀傷寒犯房之說非但醫人之丁寧納招果使允才因傷重痛則尋醫問藥之際屍親何無一言及此是旀力挽告官之人皆是屍親姻戚之屬是如乎大抵殺死之獄皆有根因或挾憾逞凶或觸怒起鬪而此獄段允才與日升初無宿昔之怨恨又無當日之爭端忽地蹴踢遂至狀殺求之事理終不成說道臣傅輕之論儘合審克之義令道伯酌放事分付爲旀大丘羅得用段殺獄之先問者傷處而渾身數十處痕損不過皮脫而已無紫赤色無堅硬處不可以日久後胸腹上淡靑色認作眞正蹴踢之痕兺不喩得用之足踢鋤築是胸膛而金女痛處專在下腹則可知諸招之初不端的仍曰得用蹲坐三踢云則坐而踢人可想足勢之不甚猛狼傷處旣不明白則詞證皆難準信兺不喩況旀與其母下手首從難分爲其父發憤情實宜恕按大明律父母爲人所毆卽時救護而還毆折傷減凡鬪三等毆與鬪旣有區別致死之金女亦無向渠父母毆打之擧而滾成鬪場光景不好爲其子者極意助力不是異事又按律文還毆折傷以上至死依常律云而得用父武順之溺死雖無增損於此獄而殺人者死重人命也其父旣自溺其子又成獄則論以王政等是人命特施惟輕不害法意得用身乙嚴刑放送爲旀大丘申德允段傷處非要害必死詞證無端的可據誠如道臣啓所論合置罪疑之科而朝家最憫恤者卽無告之民也惟彼已里金貧不自食爲人雇奴而所謂德允平日虐使無意資給終歲役作未沾傭價畢竟一衣帶之賣食故甚大罪而猝曳結縛急於治盜甚至遠招悍隷以圖協力反鎖其門以防逃避如是之際或打或踢恣意逞凶特次第事耳不待徐召史隔隣之聽達松淡沙里目覩之招而被打光景可以理推兺不喩旣非抱病之漢又異變動之節則口鼻穀道血流一款終涉可疑是旀生前率來救護死後百金圖和何如是慌怯是隱喩干犯朴達松之招明言德允之膝蹴其背則屍帳痕損何無所現豈或內損而添病而然是隱喩以此以彼決難遽議傅生令道伯親執嚴訊取服別具意見狀聞事分付爲良如敎
정조 13년
副校理李祉永疏曰伏以臣本以疎逖之蹤偏荷陶甄之私前後揚易罔非踰分乃於前夏猥當冊子考校之役屢登文陛聖敎諄諄至及於先故仍又有牽復之命恩榮曠絶自天有隕闔門感泣無地圖報待罪太僕殆近一朞密邇陪衛衷情自激至若瀛館淸選非臣夢想所到而向來冒膺祗爲叩謝之義一經召對醜拙畢露齟齬之態固難掩於前席短澁之辭無足槪於聖衷惶隕愧恧靡所自容玆者恩除復降召牌儼臨臣怵分畏義雖不得不章皇出肅而第伏念是職也固非閑司漫職之可比地居深嚴責重啓沃雖使材器文華足以需世者當之亦且逡巡而辭遜則況臣空疎譾劣無與爲比顧何敢每每承當晏然若固有者哉反復思量蹲仍無路乃敢略暴微懇仰瀆崇嚴伏願聖明俯垂鑑諒亟賜鐫改以安私分千萬大幸臣方乞免之不暇而事在目下不勝憂慨敢此附陳尹蓍東罪犯何等關係銓望刊拔可見公議之峻嚴而向日政忽地擧擬於提擧之望非有節拍略無顧忌此雖出於角勝嘗試之計而獨不念所重之有在乎政日一出物情駭惋臣謂其時赴政銓官亟施譴削之典斷不可已也臣無任屛營祈懇之至省疏具悉銓官事殊非息鬧之意置之爾其勿辭從速察職
정조 13년
己酉閏五月十七日辰時上御誠正閣下直守令入侍時右副承旨李家煥記事官徐有聞記注官金健修記事官李相璜仁川府使洪喜榮以次進伏訖上曰都承旨同副承旨入侍出榻敎賤臣承命出與行都承旨具庠同副承旨申耆偕入進伏上曰和順縣監如已來待使之入侍可也賤臣承命出與和順縣監嚴思允偕入進伏上曰守令進前可也喜榮進前奏職姓名上曰已聞治績益勉恪勤可也思允進前奏職姓名上曰須惕念善治可也命讀宣諭訖命退喜榮思允以次先退上敎庠曰卿於經學上用工甚多云然否庠曰非敢曰熟於經學而只緣向來廢蟄無以消遣輪讀經書略干篇莫非聖恩攸曁矣上曰近來年少名官於經書上專不用工就所謂明淸文集中枉費筋力其發之文藻者皆是噍殺浮靡誠可悶也命讀公事書判付訖命退承史以次退出
정조 13년
行都承旨具庠坐行左承旨金思穆坐右承旨李書九坐左副承旨李敏采坐直右副承旨李家煥坐直同副承旨南鶴聞未肅拜注書沈奎魯仕徐有聞仕直事變假注書丁若鏞仕
정조 13년
具庠啓曰明日常參經筵取稟傳曰停
정조 13년
傳于李家煥曰右副承旨入侍
정조 13년
傳于李家煥曰明日當由逌瞻門展拜該房知悉
정조 13년
傳于李家煥曰明日出宮門路以協陽門爲之
정조 13년
李敏采啓曰明日展拜時承旨不可不備員未差之代政官牌招開政差出待下批仍卽牌招察任何如傳曰前望單子入之待下批牌招察任
정조 13년
以全羅監司狀啓拯劣米以錢代捧事傳于李家煥曰跋辭剩語纔有申飭則近來諸道多襲謬處雖以此狀辭言之此不過祗受形止則但當祗受緣由馳啓云云而已可也乃以恩至渥德至厚等說章皇鋪張雖百倍過於此之善政良法因此得聞藩臣溢奏之說在朝廷有何光鮮乎此皆堂陛不嚴之致至於宣布列邑曉諭愚氓之勤慢亦豈關於跋辭多寡乎此狀啓還下送日前見錦伯狀本欲爲處分而未果兩道道臣爲先從重推考年前大臣筵奏只禁跋辭繁冗猶有餘習之尙存自今爲始凡係關到形止及有旨祗受無論小大事只以祗受及到關緣由登聞雖一字半句無敢添入剩語如是而後復循襲者該房照察該道臣直捧拿處傳旨
정조 13년
李家煥以弘文館言啓曰副修撰李冕膺旣有只推之命與新除授修撰李敬五竝卽牌招察任何如傳曰允
정조 13년
李敏采以奉常寺都提調提調意啓曰東籍親耕田所種大麥打作則所出爲九石三斗小麥打作則所出爲一石四斗之意敢啓傳曰知道
정조 13년
李家煥以兵曹言啓曰禁軍來秋冬等都試政府及本曹連因有故不得設行今已過時矣在前如此之時有仍停都試代行祿試射之例今亦依此擧行何如傳曰允
정조 13년
金思穆以都摠府言啓曰今日入直內三廳武兼禁軍及軍兵等當爲中日習射而宗廟修改相値不得爲之之意敢啓傳曰知道
정조 13년
李書九以義禁府言啓曰江華留守尹承烈拿問處之事傳旨啓下矣尹承烈今方在京云交龜後拿囚何如傳曰京職將任則旣有兼察宜不待出代與否而居留異於藩閫亦隷京職而密符外又有兵符則兵符區處前徑納密符事未前聞拿處之請雖已許施今則爲日稍久飭已行矣本任之乍罷乍仍差薦太頻數此亦事面如何江華留守尹承烈拿處分揀施以越捧五等之典可也
정조 13년
府啓持平朴思機啓曰請大靜縣爲奴罪人金壽賢依律處斷措辭見上請興陽縣爲奴罪人河翼龍亟令王府設鞫得情快正王法措辭見上請還寢李魯春絶島安置之命亟令王府設鞫嚴問期於得情措辭見上請荐棘罪人時偉亟令王府更加嚴鞫究覈得情快正王法措辭見上答曰不允
정조 13년
己酉閏五月十八日卯時上御誠正閣右副承旨入侍時右副承旨李家煥記事官沈奎魯記注官金鳳顯記事官李相璜以次進伏訖上曰同副承旨與下直守令入侍出榻敎賤臣承命出與同副承旨申耆尙州牧使徐簡修偕入進伏簡修奏職姓名七事訖命宣諭仍命守令先退家煥曰和順縣監嚴思允旣呈肅單不爲入來追後入侍旣承宣諭則原單子勿施之後事當更呈肅單仍爲下直而徑先出去乃於經宿之後始呈肅單事體所在誠極未安所當重勘而本院請推之外無他可施之罰何以爲之乎上曰拿處可也出擧條上曰昨日禮房承旨誰也此等事宜皆循例擧行而不善指揮致此違格誰果當該耆曰臣果昨日禮房而守令入侍時則臣未及爲之矣命書傳敎曰筵奏太涉自明猥屑極矣當該承旨申耆遞差仍命退承史以次退出
정조 13년
行都承旨具庠坐行左承旨金思穆坐右承旨李書九坐左副承旨李敏采坐右副承旨李家煥坐直同副承旨南鶴聞坐直注書沈奎魯病徐有聞病假注書李海隣未仕進南履翼仕直事變假注書鄭弼祚仕
정조 13년
南鶴聞啓明日常參經筵取稟傳曰停
정조 13년
注書沈奎魯病代以南履翼爲假注書
정조 13년
具庠啓曰假注書南履翼時無職名令該曹依例付軍職冠帶常仕何如傳曰允
정조 13년
金思穆啓曰事變假注書丁若鏞身病猝重勢難察任今姑改差何如傳曰允
정조 13년
丁若鏞改差代以鄭弼祚爲事變假注書
정조 13년
金思穆啓曰事變假注書鄭弼祚時無職名令該曹依例付軍職冠帶常仕何如傳曰允
정조 13년
傳于李書九曰刑曹判書入侍
정조 13년
以承旨房望傳于具庠曰仍
정조 13년
注書徐有聞病代以鄭履綏爲假注書
정조 13년
鄭履綏有頉代以李海隣爲假注書
정조 13년
以慶尙監司狀啓民家漂壓事傳于南鶴聞曰河東漂壓民戶恤典依例擧行嚴飭該倅着意顧助畢奠接後形止報營以考勤慢事回諭
정조 13년
金思穆以訓鍊都監言啓曰今閏五月十九日景慕宮展拜時因兵曹節目弘化門軍三十名把摠鄭㵙哨官兪鉉商率領挾輦侍衛弘化門軍五十名哨官張師拭率領出付排立當次營門還宮後還爲入直而竝待標信擧行之意敢啓傳曰知道
정조 13년
金思穆以御營廳言啓曰今閏五月十九日景慕宮展拜時依兵曹節目弘化門集春營入直軍各五十名除出大將臣李邦一率領弘化門外分左右排立東營入直軍三十名除出入直把摠柳翼星哨官印時彦率領宮大門外把守而竝待標信出用解嚴後還入直間集春營哨官朴有豐率該哨標下軍七名代直東營哨官閔大赫代直之意敢啓傳曰知道
정조 13년
禁府照目宣傳官李敬熙矣密符事體嚴重而未及交龜之前徑先奪來揆以法意極爲可駭以此照律罪杖八十收贖奪告身三等私罪何如判付啓奉敎依允爲功減一等爲良如敎
정조 13년
掌令沈鏗啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請荐蕀罪人時偉亟令王府更加嚴鞫究覈得情答府曰不允
정조 13년
己酉閏五月十九日卯時上詣景慕宮展拜入侍時行都承旨具庠行左承旨金思穆右承旨李書九左副承旨李敏采右副承旨李家煥同副承旨南鶴聞記事官沈奎魯徐有聞記注官金鳳顯記事官李相璜一提學金鍾秀檢校提學吳載純檢校直提學徐有防直閣李晩秀原任待敎尹行任待敎金祖淳以次隨駕上具翼善冠衮龍袍乘輿出建陽門由逌瞻門詣景慕宮至降輿所降輿御齋殿少頃通禮跪啓外辦上仍具翼善冠衮龍袍詣版位北向再拜仍詣宮內奉審訖還御大次還宮時至通禮跪啓外辦上乘輿由逌瞻門弘化門建陽門協陽門還內諸臣以次退出
정조 13년
己酉閏五月十九日卯時上御重熙堂左副承旨入侍時左副承旨李敏采記事官徐有聞李相璜金祖淳以次進伏訖上曰戶判如在闕內使之入侍可也賤臣承命出與戶曹判書徐有隣偕入進伏有隣曰卽接弘文館移文則通鑑方自芸閣以鑄字開板待令件及館上件磨鍊印送云矣此是本館不可無之冊子依移文印送何如上曰依爲之與館官分兒件白紙件三件印給而白綿紙件三件印出令本館粧䌙以入江漢集保晩齋集皆是曾經賓客文衡之人原集印出旣有助給物力之命自本曹量助本家內閣弘文館白紙各一件印給可也出擧條命退諸臣以次退出
정조 13년
己酉閏五月十九日午時上御重熙堂刑曹判書入侍時右承旨李書九假注書南履翼記注官金鳳顯記事官李相璜刑曹判書沈頤之以次進伏訖頤之曰京囚御寶僞造罪人李羲暹獄事臣取考原案則李羲暹締結金廉李泰憲無賴之類有此僞資行賣之事羲暹之爲元犯實無掉免之路而僞資出處乃敢推諉於已死之金昌潤俾絶其究問之階梯者極爲巧惡且金廉李泰憲鄭景周皆以曾不聞昌潤姓名亦不見面目納供則受去筆債者卽渠也出給僞資亦渠也其所僞造其將諉之於誰某乎但其僞帖年月則以丁未六月書之傳給景周在於本年十一月而所謂昌潤死於十二月則此與無形影沒摸捉之人有異終又使景周往質於吏曹辨其眞僞聞其發捕自現就囚等數條渠雖以此每每稱冤而僞造之的在昌潤旣無明白可證之端獄理到此更無可疑矣上曰推諉已死之人安知非圖生之奸謀而渠供中往質與自現云云抑或成說況諸人共犯首從難分與南毅鎭無異以此以彼卿言甚合予意李羲暹依毅鎭例勘決可也出擧條頤之曰京因殺獄罪人李世興獄事臣取考原案則大抵犯罪之類毋論輕重事理俱到供招無隱然後參互情犯可以決折而今此李世興以無知常漢惟以免死爲計前後供招俱是不成說無可欺之語而至今抵賴忍杖爲事狼藉傷痕推諉無處則謂之路人毆打鍼灸求急歸之誤試致死執髻驅踢朴女之公證自在紫硬重傷醫人之目見丁寧而無他傍人之加功只是兩人之共鬪一死一生更何有發明之道乎此等之獄不可以辜限之過七日爲一分致疑之端矣上曰渠之所供孟浪則孟浪而渠旣云往來路人憎榮辰心術不良或踢或打眞有是事則所謂路人中名面記得者後日次訊推時使之現招此而語屈除尋常各別嚴刑毋敢如前疑亂獄情可也出擧條頤之曰京囚印信僞造罪人南毅鎭獄事臣取考原案則毅鎭締結徒黨粧出奸計假作畓券僞踏印信背奪成斜欺人行賣爲慮日後現發又出一層凶謀潛伺於河宜觀過去之路隱伏五六名無賴之輩欲爲劫奪其權以滅其跡究其所爲卽一强盜心腸可謂萬殺無惜第其僞印非木刻蠟鐫乃是一片胡朴而用卽碎棄者則比諸藏置凶具之現捉執藏有異其所出賣卽土券之欺人取物者則視諸僞資僞帖遍賣京外亦有間焉而毋論僞寶僞印俱是死罪渠旣自服鐵案已久無容更議矣上曰無論瓦與蠟又無論胡朴與足朴篆未成劃印不如式者付之減死之科曾有受敎矣此囚則踏印僞券業已現捉焉逭當施之律而同情多人首從不分明渠之中路奪券之計明知出於窮濫哀矜二字政爲此獄準備卿之起疑深得按獄之體南毅鎭嚴刑定配可也出擧條頤之曰京囚殺獄罪人金昌興獄事臣取考原案則傷痕昭著於腎囊左右詞證已具於諸人對質不待査庭之屢訊罪人已爲輸款則獄情別無起疑論列者而第當初起鬧在於失袴旣無執藏白地斷斷至有施罰出房之議將至失業狼狽之境則金昌興孫順萬必欲一洩齊滾鬪同被賊名共懷憤心順萬昌興一般其情特以下手之輕重先後順萬則勘處昌興則結獄同其心跡異其死生似或爲稱冤且參證之招以爲昌興則足踢腎囊順萬則手推胸膛而屍親之招以爲興福生前只痛胸膛不言腎囊及到行檢腎囊有傷胸膛無痕腎囊之踢若至致命則生時何不叫痛胸膛之推痛在生時則死後之檢何無著痕乎此亦爲一分之疑而隨其傷重定執元犯法意甚嚴獄理到此更無可疑矣上曰當初成獄時區別首從似在於下手輕重而此已近於臆決況生前痛處與死後傷痕相左足爲起疑之端卿之所奏儘有意見金昌興嚴刑減死定配可也出擧條頤之曰京囚殺獄罪人全聖麟獄事臣已爲完決再經覆奏區區淺見別無前後之異同而長金被打之後如常出入再到秋曹仍以被囚伊時若有呻痛將死之形則雖迫於生涯赴役如常終是可疑査庭往來亦何能自力而被囚翌日傷重始爲死祟致命若是猝遽乎屍親之認以癨氣試鍼通利可知慮不到於踢傷而第其要害傷痕昭著於左腋紫硬形症極其危重親好金昌得終始立證而致死在於相鬪八日之內則獄理到此實無可原矣上曰殺死重案豈論有情而被打後無難行步致命前四關通利足爲疑端向於判辭姑靳配決出於重人命之意而卿言旣若此又聞亞三堂之意亦然全聖麟嚴刑減死定配可也出擧條頤之曰京囚殺獄罪人張泰福獄事臣取考原案則致死人朴常采乘醉叫呶上下江村初往金景祚家叩門詬嚷復到趙寬吉處直入門內寬吉之扶執逐出事勢當然常采之反加辱說可見一場鬧端而寬吉推背携袖曳到江邊則想像光景豈止於携曳而已乎以死者生前之言觀之趙哥擠踢仆地張哥猛踢腹臟云者兩漢之俱有所犯可以推知而日暮江村無人看證及夫與泰福毆鬪之後金宅禹始爲參見故宅禹只見泰福之一踢未見寬吉之有犯泰福則以其有看證直吐一踢寬吉則因其無傍觀全諱下手泰福本無關涉於常采而只聽寬吉詬辱洞人之說發憤踢殺終涉疑怪人是素昧決無殺心事出寬吉安有憤怒死者之言旣曰踢腹而屍帳之痕現於左肋此亦爲泰福稱冤之端寬吉犯手初無參看泰福足踢明有證左而致命在於七日渠亦自服其罪至曰難免償命則獄理到此更無可疑矣上曰卿言政合予意然成獄屬耳死律宜愼更令亞三堂具意見論理草記可也出擧條頤之曰京囚殺獄罪人白占卜獄事臣取考原案則七月金仰臥地上占卜跨踞胸上足蹴胸腹之狀屍親新每旣以目覩雖以其弟有卜爲兄掩覆之心猶以爲七月金仰臥街上占卜據坐胸膛云而屍帳中右肋腎囊等傷處俱係要害必死之處則七月金之死於占卜之毒踢灼然明甚有卜之買給薪束以溫其堗沽來燒酒俾治瘀血等事其弟雖不敢質言其兄之踢殺觀於供招便是直告且占卜之招執袖牽下果爲致傷之說已是自服而至若屍親發怒於役價之盡歸酒債貪憾於捕廳之救出其夫等說俱非事理明是粧撰無足取信且挈妻逃走可知自作之難掩而第其毆鬪之事別無端由之可覈殺死之變專由兩漢之泥醉而傷痕明的情跡綻露獄理到此更無可疑矣上曰雖曰因醉無端相鬨轉至有殺越之變決是常情之外十餘年滯囚近百次受刑獄已老矣豈容輕議而求生必死或有一半分別般起疑發問之端乎卿於後日次與亞三堂出意見嚴問取服論理回啓可也出擧條頤之曰京囚印信僞造罪人李亨秀獄事臣取考原案則此是承款結案者獄情別無疑晦之端而第其印跡刓磨小無篆刻之意恰似本片瓦礫之踏且其書法與措語全無文書貌樣此或爲一分商量之道而毋論木片瓦礫僞造則丁寧且已結案無容更議矣上曰所謂文書則片片斷爛簡所謂印跡則篆不成劃云受敎定式合用似此囚案卿其退考受敎卽爲酌決後草記可也出擧條命退諸臣以次退出
정조 13년
行都承旨具庠坐行左承旨金思穆坐右承旨李書九坐左副承旨李敏采坐右副承旨李家煥坐直同副承旨南鶴聞坐直注書沈奎魯仕徐有聞病假注書李海隣仕直事變假注書鄭弼祚仕
정조 13년
南鶴聞啓曰大司憲李𡊠疏批未下掌令沈鏗趙星逵持平朴思機呈辭執義持平一員未差監察茶時之意敢啓傳曰知道
정조 13년
南鶴聞啓曰巡將不得已實職人抄啓自是格例而昨日加抄啓目中以右尹洪秉纘混同抄啓臣矇然捧入不勝惶恐而當該兵曹堂上難免不察之失推考何如傳曰允
정조 13년
傳于南鶴聞曰守令有闕之代令該曹口傳差出
정조 13년
吏曹口傳政事以李良會爲堤川縣監
정조 13년
傳于李家煥曰坐直承旨入侍
정조 13년
禁府啓目和順縣監嚴思允原情云云傳旨內辭緣泛稱遲晩刑推得情何如判付啓生疎所致分揀放送爲良如敎
정조 13년
金思穆以兵曹言啓曰本曹佐郞金孝建身病猝重屢度呈狀乞遞宿衛重地不可久曠今姑改差何如傳曰允
정조 13년
南鶴聞以刑曹言啓曰京囚殺獄罪人金昌興全聖獜嚴刑減死定配御寶僞造罪人李羲暹印信僞造罪人南毅鎭嚴刑定配印信僞造罪人李亨秀受敎定式合用似此囚案卿其退考受敎酌決後草記事命下矣依傳敎罪人金昌興李羲暹南毅鎭等各嚴刑一次後昌興慶尙道昆陽郡羲暹全羅道光州牧毅鎭全羅道長水縣竝定配所先爲押送罪人全聖獜李亨秀纔經時氣難以施刑可信人處姑爲保授待病差嚴刑減死定配至於李亨秀臣謹按先朝受敎則若曰予於印僞造處決有尋常耿耿者今於暮年何不諭乎旣下詢大臣大抵僞造之律本非大明律卽大典而或有無印文而成案置諸大辟者曾前此等之類其數雖傅諸于生而若或差人命豈不重乎亦非大典之意也誠若得彪事此後則京外法官者成案時其宜審愼事申飭于秋曹捕廳及八道三都爲敎而律名輕重無下敎之事今此李亨秀酌決臣曹不敢擅便上裁何如傳曰謹遵受敎微意垂示以此律勘放可也
정조 13년
己酉閏五月二十日酉時上御重熙堂右副承旨入侍時右副承旨李家煥假注書李海隣記注官金鳳顯金健修以次進伏訖上命讀公事仍判付訖命退承史以次退出
정조 13년
行都承旨具庠坐行左承旨金思穆坐右承旨李書九坐直左副承旨李敏采坐右副承旨李家煥坐直同副承旨南鶴聞坐注書沈奎魯病徐有聞病假注書南履翼仕李海隣仕直事變假注書鄭弼祚仕
정조 13년
具庠啓曰來二十五日朝參日次矣敢稟傳曰停
정조 13년
具庠啓曰禁衛營將官來言今日本營軍兵日次私習云矣敢啓傳曰知道
정조 13년
具庠啓曰御營廳將官來言今日本廳軍兵日次私習云矣敢啓傳曰知道
정조 13년
李家煥啓大司憲李𡊠疏批未下掌令趙星逵陳疏入啓掌令沈鏗持平朴思機牌不進執義持平一員未差監察茶時之意敢啓傳曰知道
정조 13년
李書九啓曰司諫李運彬獻納李魯述掌令沈鏗持平朴思機隨牌來詣闕外旣出署經旋又違牌有乖常規事甚未安竝推考何如傳曰允
정조 13년
具庠啓曰守令署經事命下矣疏批未下外兩司呈告人員竝卽牌招以爲備員署經之地何如傳曰允
정조 13년
傳于具庠曰本邑不可一日曠官未下直守令明日辭朝
정조 13년
以漢城府民家頹壓別單傳于李家煥曰恤典依例擧行西部獨女一戶一體擧行近日潦水後題給恤典果皆登時推給乎令判尹另加察飭
정조 13년
金思穆以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 13년
李家煥以賑恤廳言啓曰漢城府民家頹壓別單判付內恤典依例擧行西部獨女一戶一體擧行事命下矣全家頹壓東部字內三戶南部字內三戶北部字內四戶西部字內六戶合十六戶各錢二兩完小頹多南部字內五戶北部字內三戶西部字內四戶合十二戶及古巡廳契獨女張召史一戶各布一疋恤典依例分給之意敢啓傳曰知道
정조 13년
李書九以義禁府言啓曰副司果朴孝成推考事傳旨啓下矣朴孝成下去京畿廣州地云依例發遣府羅將拿來何如傳曰允
정조 13년
己酉閏五月二十一日辰時上御重熙堂左副承旨入侍時左副承旨李敏采假注書李海隣記注官金鳳顯記事官金祖淳以次進伏訖上命讀公事仍書判付訖命退承史以次退出
정조 13년
行都承旨具庠坐行左承旨金思穆坐直右承旨未差左副承旨李敏采坐直右副承旨未差同副承旨南鶴聞坐注書沈奎魯病徐有聞仕假注書李海隣仕直事變假注書鄭弼祚仕
정조 13년
南鶴聞啓曰大司憲李𡊠掌令趙星逵疏批未下執義掌令一員持平二員未差監察茶時之意敢啓傳曰知道
정조 13년
具庠啓曰合辭連日闕啓事甚未安今日政新除授臺諫待下批竝卽牌招何如傳曰允
정조 13년
傳于金思穆曰次對食後來會
정조 13년
傳于具庠曰右承旨右副承旨入侍
정조 13년
有政吏批判書李在簡進參判參議未差左副承旨李敏采進以金熹爲吏曹參判尹尙東爲大司諫李身晦爲執義李秀夏爲司諫閔彝顯爲掌令韓商新姜碩龜爲持平柳匡國爲獻納柳畊鄭𣲚爲正言李埦爲校理曺允遂爲修撰尹行任爲副修撰李獻慶爲戶曹參判鄭東浚爲禮曹參議沈頤之爲氷庫提調李鎭宅爲兵曹佐郞金宗垕爲敬陵令金致恒爲平安都事李儒喆爲庇仁縣監朴世英爲愍懷墓守衛官穩城府使鄭潤弼仍任事承傳
정조 13년
兵批判書李文源參判柳誼參議朴宗岳俱病參知申應顯行左承旨金思穆進副護軍金復休兪漢謨韓光近趙武範副司直金載瓚金光默趙衍德金履正申耆洪秉聖洪文泳申思運崔顯重副司正李海隣鄭弼祚竝單付
정조 13년
以司諫李秀夏正言柳畊持平韓商新牌不進罷職傳旨傳于金思穆曰只推
정조 13년
金思穆啓曰今日次對兩司當爲進參新除授臺諫竝卽牌招何如傳曰允
정조 13년
以朴孝成囚單子傳于南鶴聞曰分揀放送
정조 13년
南鶴聞以弘文館言啓曰新除授校理李琬時在慶尙道安東地經筵入番事緊請斯速乘馹上來事下諭何如答曰依啓
정조 13년
南鶴聞以弘文館言啓曰新除授修撰曺允遂副修撰尹行任竝卽牌招察任何如傳曰允
정조 13년
李敏采以禮曹言啓曰去戊申四月初七日春川幼學朴柱彦爲其同郡故士人李溶孝行請褒事上言本曹覆啓判付內同是孝行同是登聞云而金魯巖事則請施此則防啓一施一防有甚顔私是隱喩卿之事極爲駭然施則同施防則同防豈容如是斑駁卿段從重推考事判下楊州幼學金魯巖爲其高祖廷佐孝行請褒事上言本曹覆啓判付內春川朴柱彦上言判付已下敎與李溶待抄啓時議于大臣稟定事判下矣議于大臣則左議政李性源以爲金魯巖朴柱彦上言無論爲其先爲其同郡人其爲干恩則一也朝家之於金廷佐李溶或給復或食物所以褒奬之者至矣盡矣而又此煩籲不已者極涉猥屑其上言竝置之恐爲合宜伏惟上裁云右議政蔡濟恭以爲金魯巖上言係是以子孫而爲祖先干恩雖在定式以前今不可採施朴柱彦上言爲其同郡人請以旌褒則似屬公議而勿論金廷佐李溶其純孝實蹟設與上言中所言無少差爽廷佐則旣施給復溶則旣侈食物朝家之所以褒奬者豈云薄耶若是而必務加請非棹楔不欲已棹楔旌孝之極處也若使棹楔之上又有一層極處則其心必以棹楔爲不足天下之事豈有了當之時乎禮曹之一施一否臣未知其可金魯巖朴柱彦上言竝置之恐宜矣伏惟上裁云大臣之議如此上裁何如傳曰依議施行
정조 13년
李敏采以禮曹言啓曰丁未戊申兩年京外孝烈別單前判書李在簡更爲修正以置而今己酉年京外孝烈報來人及因上言査啓臣與參判金魯淳前參議申思運齊會相議分等議于大臣如署經之例與丁未戊申孝烈之人竝爲書入大臣議參差不同者亦依兩年例縣註以竢上裁而慶尙全羅兩道孝烈人抄啓中蔚山故士人柳震沃書以孫震沃光州束伍汝乫金戊申歲首抄啓中書以李汝乫金今年歲首抄啓中書以金汝乫金故別單中以初啓中李汝乫金書入而入啓文書事體不輕則姓字互換極涉不察戊申抄啓姑未回啓而今年歲首又爲抄啓朝家處分之前有此疊啓事體所在誠極未安該道道臣竝推考何如傳曰允
정조 13년
禮曹烈女南部故進士金聖迪妻李氏等旌閭別單奉敎竝從多議施行其中多寡相均有難的決處原別單更爲付籤具由草記則當於名下措辭區別處分爲良如敎孝女軍威故士人洪祐國妻李氏養女李氏別單奉敎死於烈多死於孝少倉卒捨命易從容就義難母女竝命極爲參惻母非從容就議女非死於孝乎左相置之之論右相旌異之議各有所見大抵母女之烈與孝誠卓絶令地方官表其水濱使邑人之往來觀者知所咨嗟稱奬爲良如敎烈女中部故主簿安思一妻秦氏等別單奉敎竝從多議施行其中多寡相均有難的決處原別單更爲付籤具由草記則當於名下措辭區別處分爲良如敎孝子西部故都監砲手任壽萬等別單奉敎竝從多議施行其中多寡相均有難的決處原別單更爲付籤具由草記則當於名下措辭區別處分爲良如敎
정조 13년
金思穆以兵曹言啓曰慶熙宮衛將曺信病難供職呈狀乞遞輪番之任不可久曠改差何如傳曰允
정조 13년
金思穆以兵曹言啓曰五衛將張集紹除授在外未上來宿衛輪番之任不可久曠今姑改差何如傳曰允
정조 13년
金思穆以兵曹言啓曰平安道淸南咸鏡道南關新設別付料軍官應行條件依元節目例成出節目就議大臣後修正以入之意敢啓傳曰知道以此節目亦載記註可也
정조 13년
金思穆以禁衛營言啓曰本營犯松定配罪人李東元今番徒流案判下內放送後令該營門捉來更加嚴棍事命下矣依傳敎李東元捉來嚴棍十五度後放送之意敢啓傳曰知道
정조 13년
正言鄭𣲚啓曰大靜縣爲奴罪人金壽賢以幺麽宦寺交結士夫終爲凶賊之根柢而況其窮凶極惡之語敢欲潛售亂逆之心究厥罪惡萬戮惟輕情節未盡究覈輿情莫不憤惋請大靜縣爲奴罪人金壽賢更令王府設鞫嚴問依律處斷爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘古所無決不可一刻容貸於覆載之間請爲奴罪人河翼龍亟命王府設鞫得情夬正王法罪人克觀克泰以妖任之同氣凶謀逆節爛熳同參而嚴之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府設鞫得情夬正王法恒烈善海何等凶逆而其兄弟子姪晏然在家無異平人治逆不嚴防患太疎厚謙逆節萬古所無而時謙等以逆厚之同産偃處近郊尙未施當律輿情憂憤去而益甚請恒善支屬亟命散配時謙兄弟竝投絶島以嚴隄防噫嘻痛矣朴宗集之罪可勝誅哉渠以乙未罷榜中人緣於憑覈之無路尙稽邦憲之亟加而至於擅刪日記漫漶義理其跡至妖其計叵測科事之外不可不一問請巨濟府絶島安置罪人朴宗集亟令王府拿鞫得情施以當律逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典時偉性本陰譎行又凶悖賊翰之餘論無不主張東馨之悖疏明有指揮賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡取勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戱葬地國言喧藉情節莫掩揆以邦憲在所必鞫而今此島棘之典可謂失之太輕請荐棘罪人時偉亟令王府更加嚴鞫究覈得情夬定王法新除授獻納柳匡國時在忠淸道木川地司憲府執義李身晦時在全羅道全州地掌令閔彝顯時在京畿驪州地持平姜碩龜時在慶尙道仁同地請竝斯速乘馹上來事下諭答院曰不允下諭事依啓
정조 13년
己酉閏五月二十二日午時上御誠正閣都承旨入侍時行都承旨具庠記事官徐有聞編修官曺亨壽記注官金鳳顯以次進伏訖命書傳敎曰右承旨右副承旨許遞前望單子入之待下批牌招察任命讀公事書判付訖命退承史以次退出
정조 13년
己酉閏五月二十二日戌時上御重熙堂左副承旨入侍時左副承旨李敏采假注書李海隣記事官李相璜金祖淳以次進伏訖上命讀公事仍書判付訖命退承史以次退出
정조 13년
行都承旨金頤柱牌不進行左承旨徐鼎修坐右承旨洪文泳坐直左副承旨未差右副承旨未差同副承旨尹㬦坐直注書沈奎魯病徐有聞病假注書沈能迪仕李海隣仕直事變假注書鄭弼祚仕
정조 13년
南鶴聞啓曰合辭方張之時兩司無詣臺之員事甚未安除在外疏批未下外未肅拜呈告人員竝卽牌招何如傳曰允
정조 13년
洪文泳啓曰大司憲李𡊠疏批未下執義李身晦掌令閔彝顯持平姜碩龜在外掌令趙星逵持平韓商新牌不進監察茶時之意敢啓傳曰知道
정조 13년
承旨前望單子入之徐鼎修洪文泳落點
정조 13년
承旨前望單子入之金頤柱洪仁浩尹㬦落點
정조 13년
徐鼎修啓曰新除授同副承旨尹㬦方在罷散中何以爲之敢稟傳曰敍用
정조 13년
注書徐有聞病代以沈能迪爲假注書
정조 13년
傳于徐鼎修曰左承旨入時
정조 13년
疊傳于徐鼎修曰左承旨入時
정조 13년
傳于洪文泳曰坐直承旨入侍
정조 13년
尹㬦啓曰臣與右副承旨洪仁浩伴直矣纔已許遞出去伴直無人右承旨洪文泳所當牌招而拘於廳規不得請牌何以爲之敢稟傳曰牌招
정조 13년
洪文泳以禮曹言啓曰本曹孝烈別單判付內竝從多議施行其中多寡相均有難的決處原別單更爲付籤具由草記則當於名下措辭區別處分事判下矣竝依判付從多議捧傳旨施行其中贈職旌閭給復食物等諸般恩典中僉議不同者事係恩賞有非自下所敢擅便者亦於原別單中抄出付籤以俟上裁之意敢啓傳曰依書下令政院捧傳旨而死於烈者誠孝卓異者拘於收議多寡或有竝與食物而置之者此則因一時收議竟至泯沒不但有乖褒奬之典亦有違於核實之政卿其更就原別單置之秩考閱此等之類施以食物或給復間具意見名下付籤以入可也
정조 13년
尹㬦以兵曹言啓曰禁軍來秋冬等祿試射時沒技人別單中依例懸註以入之意敢啓傳曰知道
정조 13년
徐鼎修以刑曹言啓曰京囚殺獄罪人張泰福獄事更令亞三堂具意見論理草記可也事判下矣參判臣柳戇以爲朴常采泥醉突入門內詬辱上下趙寬吉以其廊底之人推背執袂牽至江邊則來時之一不犯手扶護到此似無是理而特以看證之無人至被隨從之律張泰福之醉中聞寬吉擧一洞辱罵之說發憤一踢渠亦自服宜無所逃罪而置之償命之科則所謂泰福之看證只是一金宅禹而已亦不可謂詞證俱備彼以無證而見原此以一證而殊死所以有張泰福之稱冤而殺獄體重有難以些少違端遽容惟輕之議云參議臣朴天衡以爲毋論元犯干犯犯者只泰福寬吉二人而已伊時緊證只是金宅禹一人則當以宅禹之所供定其元犯而宅禹亦非終始參看則其在愼獄之道亦不可以宅禹一言斷定元犯以事理推之當初門前起鬧者寬吉也江上曳去者亦寬吉也自門前曳到江邊之時手勢足勢決無不及之理況且死者言內寬吉擠踢仆地泰福猛踢腹臟之說發於屍親之招則寬吉之踢雖未知必在於左肋之間而其有犯則可謂灼然明甚矣宅禹參看在於曳到江邊之後而適見泰福之一踢遂以屍帳踢痕定爲泰福之斷案而宅禹旣不終始參見則此亦非十分眞的寬吉則旣以踢打之無證終至冤死而泰福則以不分明之有證獨當元犯無怪乎渠之稱冤而寬吉無辨質之階泰福有可執之證三尺至嚴不可輕議云矣亞三堂之議如此上裁何如判付啓此獄正犯干犯太不分明長程拏去之人決無不下手之理而特因諸供之指引頗緊泰福未免爲正犯究其下手緊重酌勘之寬吉安知非眞箇正犯乎干證旣非多人次犯尤難更問則泰福之付之惟輕之科不至失刑以此知悉參酌決配可也
정조 13년
刑曹啓目粘京囚殺獄罪人鄭盤奉獄事稟處云云更加嚴刑期於取服何如判付啓與奸所被捉大異兺不喩所謂行奸之說未必非獄老生奸則卿等守法之論夫豈不可而厥女雖曰賤人雖曰爲夫揆以常情寧忍以渠所不犯之淫事自發而自服乎此一款最合更商卿等又復參究情實後日次別加嚴訊得情仍具意見論理回啓爲良如敎
정조 13년
己酉閏五月二十三日卯時上御誠正閣左承旨入侍時左承旨金思穆假注書李海隣記注官金健修金鳳顯以次進伏訖上命書傳敎曰都承旨左承旨許遞前望單子入之待下批牌招察任又命書傳敎曰同副承旨許遞前望單子入之又命書傳敎曰新除授承旨敍用牌招察任命退承史以次退出
정조 13년
己酉閏五月二十三日酉時上御重熙堂右副承旨入侍時右副承旨洪仁浩假注書李海隣記注官金健修記注官金鳳顯以次進伏訖命書傳敎曰右副承旨實病勢難供劇左副承旨亦有實病云竝許遞前望單子入之待下批牌招察任命退承史以次退出
정조 13년
行都承旨洪秀輔坐行左承旨徐鼎修坐右承旨鄭東俊[鄭東浚]坐左副承旨洪文泳坐直右副承旨呂善亨坐直同副承旨尹㬦病注書沈奎魯病徐有聞病假注書沈能迪仕李海隣仕直事變假注書鄭弼祚仕
정조 13년
呂善亨啓曰明日乃是初伏自明日至處暑間視事頉稟之意敢啓傳曰知道
정조 13년
呂善亨啓曰新除授吏曹參判金熹戶曹參判李獻慶禮曹參議鄭東俊除拜後過三日不爲出肅依定式推考警責仍卽牌招察任何如傳曰允
정조 13년
洪文泳啓曰大司憲李𡊠疏批未下執義李身晦掌令閔彝顯持平姜碩龜俱在外掌令趙星逵持平韓商新傳旨未下監察茶時之意敢啓傳曰知道
정조 13년
呂善亨啓曰禁衛營將官來言今日本營軍兵日次私習云矣敢啓傳曰知道
정조 13년
呂善亨啓曰御營廳將官來言今日本廳軍兵日次私習云矣敢啓傳曰知道
정조 13년
承旨前望單子入之鄭東俊洪義浩落點
정조 13년
傳于呂善亨曰同副承旨入侍
정조 13년
傳于鄭東俊曰右承旨入侍
정조 13년
以修撰尹行任牌不進罷職傳旨傳于呂善亨曰只推
정조 13년
以巡將望筒傳于洪文泳曰曾欲提敎而未果校郞陞資之後未見差擬內實職倍於此人之許久積薪者猶且皆尋宿趼況校役特差出於惜其才之意今又因望筒而覺得巡將申大年堂上實職今日政調用事分付
정조 13년
呂善亨以兵曹言啓曰同知中樞府事李遠炳病伏鄕廬末由上來云西樞雖是閑局不可一向虛帶今姑改差何如傳曰允
정조 13년
有政吏批判書李在簡進參判金熹受由參議未差同副承旨洪義浩進以趙尙鎭爲都承旨沈埉爲司諫高益擎爲掌令李升運爲持平張至冕朴宗謙爲正言韓晩裕爲禮曹參議尹尙東爲同經筵姜垣爲宗簿正韓光近爲司僕正李圾爲禁府都事李榏爲監察洪彝浩爲戶曹正郞申大年爲敦寧都正
정조 13년
有政兵批判書李文源進參判柳誼參議朴宗岳病參知申應顯入直右副承旨呂善亨進以李柱國兼知訓鍊金載順白東俊爲副摠管趙㠎閔宗爀爲宣傳官趙岱爲五衛吳顯忠爲部將崔昌復爲景福將金瑞應爲慶熙將安廷輝爲所斤僉使副護軍田光說副司直金文淳具庠金思穆李書九李敏采李家煥洪仁浩南鶴聞同知金處業僉知洪繼善竝單付
정조 13년
傳于尹㬦曰同副承旨入侍
정조 13년
傳于鄭東俊曰都承旨聞有實恙許遞前望單子入之待下批牌招察任
정조 13년
都承旨前望單子入之洪秀輔落點
정조 13년
以同副承旨洪義浩上疏傳于洪文泳曰前望單子入之待下批牌招察任
정조 13년
承旨前望單子入之呂善亨落點
정조 13년
呂善亨啓曰同副承旨尹㬦陳疏出去矣伴直無人左副承旨洪文泳所當牌招而拘於廳規不得請牌何以爲之敢稟傳曰牌招
정조 13년
洪文泳啓曰事變假注書鄭弼祚身病猝重勢難察任今姑改差何如傳曰允
정조 13년
呂善亨以司甕院監膳提調意啓曰漁夫貢人等號訴內近因潦雨江水大漲漁船不得往來逐日供上生鮮萬無繼封之路雨霽水退間依前例以活鷄參半代封云在前如此之時多有參半代封之例而莫重御供自下不敢擅便云矣敢啓傳曰代封
정조 13년
呂善亨以兵曹言啓曰集春門北邊宮墻舊築已頹圮處三間許及左右連接將頹處十間許自訓鍊都監禁衛營御營廳今月二十六日一倂撤毁改築事草記矣撤毁間數稍爲廣闊把守軍兵自該軍門量宜加定與前把守軍限改築間合力守直之意分付何如傳曰允
정조 13년
呂善亨以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 13년
洪文泳以訓鍊都監言啓曰集春門北邊宮墻舊築三間許頹圮處左右連接將頹處十間許今月二十六日爲始撤毁改築而間數稍爲廣闊把守軍兵令該營量宜加定事自兵曹草記矣廣智營軍二十名除出與前把守軍十名將校一人合力限畢築間嚴加守直而本處入直軍五十名內三十名除出則宮墻外巡邏無以分排依例以出番軍十名添入之意敢啓傳曰知道把守軍中十名減出番軍勿爲添入可也
정조 13년
呂善亨以訓鍊都監禁衛營御營廳言啓曰訓鍊都監字內集春門北邊宮墻舊築三間許頹圮處左右連接十間許在於新築之間而有將頹之慮今月二十六日爲始一倂撤毁三營合力改築之意敢啓傳曰知道
정조 13년
同副承旨洪義浩疏曰伏以臣父秀輔新除都承旨矣臣之見職在下當遞玆敢援例陳章經出禁扃伏乞聖明俯垂鑑諒亟遞臣職俾存公格千萬幸甚
정조 13년
尹㬦疏曰伏以臣與新除授右副承旨臣呂善亨有內外從應避之嫌揆以公格在下當遞敢陳短章經出禁扃伏乞聖明俯垂鑑諒亟許遞改答曰省疏具悉疏辭下該曹稟處
정조 13년
己酉閏五月二十四日辰時上御重熙堂左承旨入侍時行左承旨徐鼎修假注書沈能迪記注官金健修記事官金祖淳以次進伏訖上曰課試試官入侍賤臣承命出與課試試官徐有防偕入進伏上命書傳敎曰都承旨實病勢難當暑供劇許遞今日政曾經中除在外衆所共知老病以在京無故人擬入事分付上敎健修曰金光默金載瓚俱有實病云都承旨望勿爲擬入以無實故卽膺牌之人擬望以入事分付健修承命出傳上曰政事望筒持入賤臣承命出還奏曰亞銓今方出牌欲觀其去就後政事爲之云矣上曰亞銓聞有實病不必待其入來望筒仍卽擬入賤臣承命出持入上命書傳敎曰不過申飭稔知其人徑遞可惜時囚罪人李復燮分揀放送仍令卽爲還官上曰兵批望筒亦爲入之賤臣承命出持入上命書榻敎曰王大妃殿進御人蔘一錢重粟米飮今姑停止上曰亞銓實病勢難察任政牌勿出仍爲給由事分付健修承命出傳仍命退諸臣以次退出
정조 13년
己酉閏五月二十四日午時上御重熙堂同副承旨入侍時同副承旨洪義浩假注書李海隣記注官金健修記注官金鳳顯以次進伏訖命書傳敎曰新除授承旨牌招察任命退承史以次退出
정조 13년
己酉閏五月二十四日未時上御重熙堂右承旨入侍時右承旨鄭東浚假注書李海隣記注官金健修記事官金祖淳以次進伏訖命讀公事仍書判付訖命退承史以次退出
정조 13년
己酉閏五月二十四日酉時上御誠正閣右承旨同副承旨入侍時右承旨洪文泳同副承旨尹㬦假注書李海隣記注官金健修記注官金鳳顯以次進伏訖命書傳敎曰政官牌招開政又命書傳敎曰未下直守令皆令明日辭朝命退承史以次退出
정조 13년
行都承旨洪秀輔坐行左承旨徐鼎修坐直行右承旨李亨元未肅拜左副承旨鄭東浚坐右副承旨洪文泳坐同副承旨呂善亨坐直注書沈奎魯仕徐有聞病假注書李海隣仕直事變假注書尹持範仕
정조 13년
鄭東俊啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 13년
洪文泳啓曰合辭方張之時連日闕啓事甚未安今日政新除授臺諫待下批竝卽牌招大司諫尹尙東一體牌招何如傳曰允
정조 13년
徐鼎修啓曰大司憲李𡊠疏批未下執義李身晦掌令高益擎持平李升運姜碩龜竝在外掌令閔彝顯山林在外監察茶時之意敢啓傳曰知道
정조 13년
洪秀輔以弘文館言啓曰副修撰尹行任旣有只推之命卽爲牌招察任何如傳曰允
정조 13년
傳于鄭東浚曰左副承旨入侍
정조 13년
傳于洪文泳曰右副承旨入侍
정조 13년
吏曹啓目粘連觀此承政院同副承旨尹㬦上疏則以爲臣與新除授右副承旨呂善亨有內外從應避之嫌揆以公格在下當遞亟許遞改亦爲白有臥乎所相避之法在下當遞同副承旨尹㬦改差何如判付啓依允前望單子入之待下批令政院牌招察任爲良如敎
정조 13년
以承旨房望傳于洪文泳曰仍
정조 13년
鄭弼祚改差代以尹持範爲事變假注書
정조 13년
傳于洪文泳曰左副承旨入侍
정조 13년
傳于鄭東俊曰坐直承旨入侍
정조 13년
司僕寺啓目粘連荏子島牧場屯稅米所載船致敗者三月二十八日發船形止曾已報來而四月三十日始爲逢載五月十三日發船云當初發船日字相左當該監牧官荏子島僉使鄭德壽拿問處之何如判付啓依允爲旀屯稅異於常賦裝送後事猶有可諉之端渠以捕校國役效勞旣多該僉使鄭德壽段拿來分揀待其遞任上來嚴棍懲礪爲良如敎
정조 13년
洪秀輔以禮曹言啓曰孝烈別單草記批旨內依書下令政院奉傳旨而死於烈者誠孝卓異者拘於收議多寡或有竝與食物而置之者此則因一時收議竟至泯沒不但有乖褒奬之典亦有違於核實之政卿其更就原別單置之秩考閱此等之類施以食物或給復間具意見名下付籤以入可也事批下矣當初別單以大臣議歸重故左右相議俱爲置之者竝置於置之秩而今依批旨內辭意更於原別單中本曹三堂議俱爲請褒者施以給復兩堂請褒而一堂請置者施以食物從多議區別付籤以入恭俟上裁之意敢啓傳曰知道依名下書下令政院捧傳旨可也
정조 13년
徐鼎修以賑恤廳言啓曰漢城府民家頹壓追後別單據西部字內全家頹壓四戶各錢二兩完少頹多四戶各布一疋恤典一體分給之意敢啓傳曰知道